Diari Oficial de la Generalitat Valenciana


Sumari del DOGV 10136, del 18-02-2025 (2025/2495)

ANUNCI de l'obertura del tràmit de consulta pública prèvia en relació al projecte d'ordre de la Conselleria d'Innovació, Indústria, Comerç i Turisme, per la qual es deroguen diverses ordres de bases reguladores de subvencions de la Conselleria.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10488

Data del DOGV
:   18-02-2025

Secció del DOGV
:   V. ANUNCIS - C) ALTRES ASSUMPTES

Número del document
:   2025/2495

CVE
:   KVRS-I-3448-5044

Data del document
:   11-02-2025

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

En compliment del que es disposa en els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana es planteja una consulta pública prèvia en relació amb el projecte d'ordre de la Conselleria d'Innovació, Indústria, Comerç i Turisme, per la qual es deroguen diverses ordres de bases reguladores de subvencions de la Conselleria.

El tràmit de consulta pública prèvia està previst en l'article 133 de la Llei 39/2015, d'1 d'octubre, del procediment administratiu comú de les administracions públiques amb l'objectiu de millorar la participació de la ciutadania en el procediment d'elaboració de normes.

Este article establix que, amb caràcter previ a l'elaboració de la norma, se substanciarà una consulta pública, a través del portal web de l'administració competent, en la qual es demanarà l'opinió dels subjectes i de les organitzacions potencialment afectades per la futura norma.

Per a això, i a fi de poder complir els terminis, s'establix un termini de 10 dies naturals a partir de la publicació del present anunci en el *Diari Oficial de la Generalitat Valenciana*, a fi de recaptar de la ciutadania informació sobre els seus antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.

La urgència de la present tramitació es fonamenta en la pròpia naturalesa del projecte, així com en la necessitat d'escometre per esta via, les necessàries modificacions en les futures bases reguladores, derivades dels canvis normatius que s'han produït en la legislació bàsica d'aplicació.

La informació pot consultar-se en la web de la Conselleria d'Innovació, Indústria, Comerç i Turisme:

<https://cindi.gva.es/es/consulta-publica/procesos-abiertos>  i en el portal de participació ciutadana de la Generalitat: <https://gvaparticipa.gva.es/>

Les aportacions i opinions al projecte es podran efectuar a través del propi portal de participació ciutadana i a través de l'adreça de correu electrònic [ltofc@grk.sa](mailto:aoxbk@xls.qp)

  

Alacant, 11 de febrer de 2025

Elena Lumbreras Peláez

Subsecretària